Land se mense smag na sulke mooi stories | Netwerk24
Land se mense smag na sulke mooi stories
Deur Willie Marais, Kaapstad 05 Mei 2020 05:00
Dit tref my oor die laaste paar dae hoe die mooi storie van ds. Henk Calitz van die Hervormde gemeente in Carletonville, wat by 'n padversperring tussen Parys en Fochville deur die polisie gevra is om vir hulle te bid, met spoed deur die land vertel is.
Ons volkie, in hierdie moeilike dae, smag na goeie nuus en is omring deur slegte tydings en fop­nuus. Toe dink ek sommer, hoe sal dit wees om een hele bladsy in die koerant elke dag in die grendeltyd te wy uitsluitlik aan goeie nuus en mooi stories soos dié van die polisie en die dominee? Watter effek sal dit op ons as lesers hê om die oggendkoerant oop te blaai en die dag met iets opbeurends, motiverend en waar te begin?
Ek is seker lesers sal graag sulke gebeure instuur.
Dis die klein dingetjies in die lewe wat saak maak. Ek ken Henk Calitz van universiteitsdae af. Hy het nog altyd 'n hart vir mense gehad.